**VÝBOR NÁRODNEJ RADY SLOVENSKEJ REPUBLIKY**

**PRE SOCIÁLNE VECI**

**Z á p i s n i c a**

**zo 64. schôdze schôdze Výboru Národnej rady Slovenskej republiky pre sociálne veci z 18. februára 2020 v budove Národnej rady Slovenskej republiky, Námestie Alexandra Dubčeka 1, Bratislava (v  rokovacej miestnosti Výboru Národnej rady Slovenskej republiky pre sociálne veci na 2. poschodí č. dv. 245)**

**Prítomní:** 8 poslanci – členovia výboru

**Neprítomní:** posl. Petra Krištúfková, posl. Silvia Shahzad, posl. Soňa Gaborčaková,

posl. Jozef Mihál, posl. Jozef Burian

Predsedníčka výboru pre sociálne veci **Alena Bašistová** otvorila 64. schôdzu Výboru Národnej rady Slovenskej republiky pre sociálne veci a konštatovala, že výbor je uznášaniaschopný. Ospravedlnili sa poslankyňa Petra Krištúfková, poslankyňa Silvia Shahzad, poslankyňa Soňa Gaborčáková a poslanec Jozef Burian.

Predložila poslancom návrh programu schôdze:

1. Návrh vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony **(tlač 1836)**
2. Návrh vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 600/2003 Z. z. o prídavku na dieťa a o zmene a doplnení zákona   
   č. 461/2003 Z. z. o sociálnom poistení v znení neskorších predpisov **(tlač 1840)**
3. Rôzne

Za navrhnuté znenie programu hlasovalo 7 prítomných poslancov.

**K bodu 1 (tlač 1836)**

Návrh vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony odôvodnil **Ján Richter**, minister práce, sociálnych vecí a rodiny SR.

Spravodajcom bol podpredseda výboru **Ján Podmanický.** Predniesol spravodajskú informáciu a odporučil predmetný návrh zákona prerokovať v skrátenom legislatívnom konaní.

V rozprave nevystúpil nikto.

Výbor hlasoval a prijal uznesenie navrhnuté spravodajcom. Zo 7 prítomných členov hlasovali za prijatie uznesenia 6 poslanci a 1 poslanec bol proti **(uznesenie č. 225).**

**K bodu 2 (tlač 1840)**

Návrh vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 600/2003 Z. z. o prídavku na dieťa a o zmene a doplnení zákona   
č. 461/2003 Z. z. o sociálnom poistení v znení neskorších predpisov odôvodnil **Ján Richter**, minister práce, sociálnych vecí a rodiny SR.

Spravodajcom bol podpredseda výboru **Ján Podmanický.** Predniesol spravodajskú informáciu a odporučil predmetný návrh zákona prerokovať v skrátenom legislatívnom konaní.

V rozprave nevystúpil nikto.

Výbor hlasoval a prijal uznesenie navrhnuté spravodajcom. Zo 7 prítomných členov hlasovali za prijatie uznesenia 6 poslanci a 1 poslanec bol proti **(uznesenie č. 226).**

**Alena Zvarová Bašistová**

**predsedníčka výboru**

**overovatelia výboru:**

**Magdaléna Kuciaňová**

**Petra Krištúfková**